wannaphong/clean_thaiwikipedia huggingface dataset:
# จักรพรรดิเซโน
จักรพรรดิเซโน (,425–9 เมษายน 491) เป็นจักรพรรดิไบแซนไทน์ตั้งแต่ ค.ศ. 474 ถึง ค.ศ. 475 และอีกครั้งตั้งแต่ ค.ศ. 476 ถึง ค.ศ. 491 การจลาจลในประเทศและความแตกแยกทางศาสนาเกิดขึ้นในรัชสมัยของพระองค์ รัชสมัยของพระองค์เห็นการสิ้นสุดของ จักรวรรดิโรมันตะวันตก หลังจากการถูกปลดของ จักรพรรดิโรมุลุส เอากุสตุส และหลังการสวรรคตของ จักรพรรดิยูลิอุส แนโปส แต่พระองค์ได้รับคำชื่นชมว่ามีส่วนอย่างมากในการทำให้จักรวรรดิตะวันออกมีเสถียรภาพ
# รัฐชัฟเฮาเซิน
รัฐชัฟเฮาเซิน  เป็นรัฐในประเทศสวิตเซอร์แลนด์ ตั้งอยู่บริเวณตอนเหนือของประเทศติดกับพรมแดนประเทศเยอรมนี มีเมืองศูนย์กลางอยู่ที่นครชัฟเฮาเซิน รัฐชัฟเฮาเซินในสมัยกลางมีสถานะเป็นนครรัฐ ตามเอกสารพบว่ารัฐชัฟเฮาเซินเริ่มใช้เงินเหรียญเป็นของตนเองตั้งแต่ปี ค.ศ. 1045 ซึ่งในขณะนั้นดินแดนในแถบนี้มีชื่อเรียกว่า วิลลาสกัฟฮูซูน (Villa Scafhusun) ต่อมาในปี ค.ศ. 1049 เคานต์เอเบอร์ฮาร์ด ฟอน เนลเลินบูร์ก ได้สร้างอารามเบเนนิกต์ขึ้นซึ่งนำไปสู่วิถีชุมชนที่พัฒนาขึ้นจนมีอิสรภาพเป็นของตนเองในปี ค.ศ. 1190 จนกระทั่งในปี ค.ศ. 1330 รัฐแห่งนี้ก็สูญเสียดินแดนทั้งหมดและอิสรภาพแก่ราชวงศ์ฮาพส์บวร์ค อย่างไรก็ตาม ในปี ค.ศ. 1418 ได้ใช้เงินซื้ออิสรภาพของตนเองมาจากฮาพส์บวร์ค และประกาศตนเป็นพันธมิตรของสมาพันธรัฐสวิสในปี ค.ศ. 1454 และในปี ค.ศ. 1501 ก็ได้เข้าร่วมสมาพันธรัฐสวิสอย่างเป็นทางการ ถือเป็นรัฐที่เข้าร่วมสมาพันธ์เป็นลำดับที่ 12 ประชากรร้อยละ 88 พูดภาษาเยอรมัน

รัฐชัฟเฮาเซินตั้งอยู่ในเขตเศรษฐกิจซือริช ภาคเศรษฐกิจหลักของรัฐชัฟเฮาเซินคือภาคอุตสาหกรรม ภาคอุตสาหกรรมหลักได้แก่ เครื่องจักรกล, โลหะภัณฑ์ และอัญมณี ภาคอุตสาหกรรมรองได้แก่ สิ่งทอ, สินค้าหนัง, แก้ว, ซีเมนต์, กระดาษ และเคมีภัณฑ์Canton Schaffhausen website- Economic Promotion . Retrieved 18 April 2009
อ้างอิง

ชัฟเฮาเซิน
# มังกรหยก ตอน ศึกเทพอภินิหารเจ้าอินทรีย์
มังกรหยก ตอน ศึกเทพอภินิหารเจ้าอินทรี  เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ภาค 1 และภาค 2 ของกิมย้ง นำแสดงโดย เฉิน เสี่ยว,  เฉิน เหยียนซี ออกอากาศทางช่อง 7 ออกอากาศทุกวันจันทร์ -พุธ เวลา 09.30 -11.30 น.

 เนื้อเรื่อง 
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่าง ๆ นานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข

 นักแสดงนำ 
 เฉิน เสี่ยว รับบท เอี้ยก้วย / เอี้ยคัง
 ลีโอ หวู รับบท เอี้ยก้วย (วัยเด็ก)
 เฉิน เหยียนซี รับบท เซียวเหล่งนึ่ง
 จาง กัวหลิน รับบท ก๊วยเจ๋ง
 หยาง หมิงนา รับบท อึ้งย้ง
 จาง ซินอวี่ รับบท หลี่ มอโจว
 เหมา เสี่ยวตง รับบท ก๊วยพู้
 เจิ้ง เสี่ยหยิง รับบท ก๊วยเซียง
 กุย เจิ้งปัง รับบท ก๊วยพั่วลู่
 อู๋ จิงจิง รับบท กงซุนเล็กงัก
 ชิว ซินฉื่อ รับบท กงซุนจี้
 เอลวิส ฮั่น รับบท อู๋ เสี่ยวเหวิน
 คริสโตเฟอร์ ลี รับบท อึ้งเอี๊ยะซือ
 จง เฟิงเหยิน รับบท อาวเอี๊ยงฮง
 หยิน เสี่ยวตง รับบท อั้งฉิกกง
 โจว เต๋อหัว รับบท จิวแป๊ะทง
 จี เฉิน รับบท อิดเต็งไต้ซือ
 เติ้ง หลี่หมิน รับบท กัวเต็งอัก
 เฉิน เจ้าผิง รับบท ชิว ชู่จี
 เหมิง เฟย รับบท เยลู่ จูไค่
 ซู่ หรงหรง รับบท มองเกอ ข่าน
 เหยียน อี้ควน รับบท หวัง ฉงหยาง
 เจ้า ลี่อิ่ง รับบท มู่ เนี่ยนฉือ
 เฉิน เสียง รับบท ลู่ เจินหยวน
 หยาง หรง รับบท เหมย เซาฟง
 หวงอี้ รับบท เฟิง หง
 จาง ตันเฟิง รับบท ต๊กโกวคิ้วป้าย
 ฉิน หลาน รับบท เหอเสียง
 ซู่ สือเจา รับบท กุบไล ข่าน
 เฉิน จื่อหาน รับบท ฉิว อี้หนง
 ซุน เย่าฉี รับบท เล็ก บ่อซัง
# แบล็กพิงก์ (อีพี)
แบล็กพิงก์  เป็นอีพีเปิดตัวภาษาญี่ปุ่นของเกิร์ลกรุปเกาหลีใต้ แบล็กพิงก์ ออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 โดยค่ายวายจีเอนเตอร์เทนเมนต์และเอเว็กซ์กรุป เป็นผู้ร่วมก่อตั้งวายจีเอกซ์ในการผลิตและจัดจำหน่าย

แบล็กพิงก์ เปิดตัวที่อันดับที่หนึ่งบนออริคอนอัลบั้มชาร์ตในชาร์ตประจำวันและสัปดาห์ ทำให้วงกลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว นับตั้งแต่ปี ค.ศ. 2011

 เบื้องหลัง 
ในวันที่ 16 พฤษภาคม ค.ศ. 2017 วายจีเอกซ์ประกาศว่าแบล็กพิงก์จะเปิดตัวที่ประเทศญี่ปุ่นในฤดูร้อนปี ค.ศ. 2017 โดยจัดการแสดงชื่อ แบล็กพิงก์พรีเมียมเดบิวต์โชว์เคส ในวันที่ 20 กรกฎาคม ที่สนามกีฬาต่อสู้ญี่ปุ่นในโตเกียว แบล็กพิงก์กลายเป็นเกิร์ลกรุปต่างชาติวงแรกที่จัดการแสดงที่นิปปงบุโดกังก่อนการเปิดตัวในญี่ปุ่น หลังจากงานโชว์เคส อัลบั้มจะปล่อยออกมาในวันที่ 9 สิงหาคม แต่ต่อมาในวันที่ 13 กรกฎาคม วายจีเอกซ์ประกาศเลื่อนวันจำหน่ายอัลบั้มจากเดิมวันที่ 9 สิงหาคม เป็นวันที่ 30 สิงหาคมแทน ในวันเดียวกัน รายละเอียดจากอัลบั้มถูกเปิดเผยรวมถึงรายชื่อแทร็ก โดยมีทั้งหมดสองเวอร์ชัน ได้แก่ ซีดีและดีวีดี ซึ่งประกอบด้วยเวอร์ชันภาษาญี่ปุ่นและเกาหลี รวมถึงมิวสิกวิดีโอ 5 เพลง และมีเพียงรูปแบบซีดีเท่านั้นที่เพลงเป็นภาษาญี่ปุ่นทั้งหมด

อีพีออกจำหน่ายในรูปแบบดิจิทัลเมื่อวันที่ 29 สิงหาคม ค.ศ. 2017 ผ่านทางไอทูนส์เจแปน และทั่วโลก

 การส่งเสริม 
เพื่อเป็นส่วนหนึ่งของการโปรโมตในประเทศญี่ปุ่นทางโทรทัศน์และอินเทอร์เน็ต วงปล่อยมิวสิกวีดีโอเพลง "เพลย์อิงวิทไฟร์" ฉบับภาษาญี่ปุ่นบนเอ็มทีวีเจแปน และ "วิสเซิล" บนมิวสิกออน! ทีวีเมื่อวันที่ 10 กรกฎาคม ค.ศ. 2017 "สเตย์" และ "บูมบายาห์" เมื่อวันที่ 11 และ 13 กรกฎาคม ค.ศ. 2017 บนเกียะโอะ! และเพลงสุดท้าย "แอสอิฟอิตส์ยัวร์ลาสต์" บนอะเบะมะ (เคเวิลด์แชนแนล) เมื่อวันที่ 16 กรกฎาคม ค.ศ. 2017 

นอกจากนี้ในวันที่ 13 กรกฎาคม วงได้ปล่อยคลิปสั้น ๆ ของซิงเกิลภาษาญี่ปุ่นลงทางยูทูบ โดยเริ่มจาก "บูมบายาห์" ในวันที่ 13 กรกฎาคม และต่อด้วย "วิสเซิล" ในวันที่ 14 กรกฎาคม, "เพลย์อิงวิทไฟร์" ในวันที่ 15 กรกฎาคม, "สเตย์" ในวันที่ 16 กรกฎาคม และ "แอสอิฟอิตส์ยัวร์ลาสต์" ในวันที่ 17 กรกฎาคม

ในวันที่ 8 สิงหาคม "บูมบายาห์" เวอร์ชันญี่ปุ่นถูกปล่อยตัวในไอทูนส์เจแปน เป็นเพลงแรกของอีพี

 พฤติการณ์เชิงพาณิชย์ 
แบล็กพิงก์ เปิดตัวที่อันดับที่หนึ่งบนออริคอนเดลีอัลบั้มชาร์ตประจำวันที่ 29 สิงหาคม ค.ศ. 2017 ด้วยยอด 21,583 แผ่น ก่อนจะตกลงมาอันดับที่สองในชาร์ตประจำวันที่ 31 สิงหาคม ค.ศ. 2017 อัลบั้มขึ้นถึงอันดับหนึ่งบนออริคอนวีกลีอัลบั้มชาร์ต ด้วยยอด 39,100 แผ่นในสัปดาห์แรก กลายเป็นเกิร์ลกรุปต่างชาติวงที่สามที่เปิดตัวที่อันดับหนึ่งบนชาร์ตด้วยอัลบั้มเปิดตัว ต่อจากที.เอ.ที.ยู.และทูเอนีวัน ในเดือนสิงหาคม ค.ศ. 2017 แบล็กพิงก์ กลายเป็นอัลบั้มที่ขายดีที่สุดเป็นอันดับที่ 4 ในญี่ปุ่น ด้วยยอด 39,100 ชุด

นอกจากนี้อัลบั้มยังขึ้นสูงสุดที่อันดับหนึ่งบนชาร์ตบิลบอร์ดเจแปนฮอตอัลบั้ม และขายได้มากกว่า 5 หมื่นชุดในเดือนกันยายน

 รายชื่อเพลง 

 ชาร์ต 
 ชาร์ต (2017)ตำแหน่งสูงสุดญี่ปุ่น (ออริคอนเดลีอัลบั้มชาร์ต)1 ญี่ปุ่น (ออริคอนวีกลีอัลบั้มชาร์ต)1 ญี่ปุ่น (บิลบอร์ดเจแปนฮอตอัลบั้ม)1 ญี่ปุ่น (บิลบอร์ดเจแปนท็อปอัลบั้มเซลส์)1

 ประวัติการออกจำหน่าย 
 ภูมิภาค วันออกจำหน่าย รูปแบบ สังกัดทั่วโลก29 สิงหาคม ค.ศ. 2017ดิจิทัลดาวน์โหลดเอเว็กซ์กรุปญี่ปุ่น30 สิงหาคม ค.ศ. 2017ซีดี, ซีดี+ดีวีดี, เพลย์บัตทันวายจีเอกซ์
# โรงเรียนชื่นชมพิทยาคาร
โรงเรียนชื่นชมพิทยาคาร เป็นโรงเรียนมัธยมศึกษาประจำอำเภอชื่นชม จังหวัดมหาสารคาม เดิมเป็นโรงเรียนประจำตำบลชื่นชม ต่อมาได้ยกฐานะเป็นอำเภอชื่นชม จึงได้กลายเป็นโรงเรียนประจำอำเภอชื่นชม เมื่อวันที่ 8 กันยายน พ.ศ. 2550 ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สะดืออิสาน

ประวัติโรงเรียน

โรงเรียนชื่นชมพิทยาคาร ตั้งขึ้นเมื่อวันที่ 22 มีนาคม พ.ศ. 2520 ตามประกาศของกระทรวงศึกษาธิการ เป็นโรงเรียนมัธยมประจำตำบล ในปีการศึกษาแรกคือปีพ.ศ. 2520 ได้รับอนุมัติให้เปิดสอน 2 ห้องเรียน ในระดับชั้นมัธยมศึกษาปีที่ 1 ในเนื้อที่ 52 ไร่ 1 งาน เมื่อวันที่ 28 พฤษภาคม 2520 โดยมีนายวิศิษฏ์ หิรัณยโกวิท เป็นผู้บริหารคนแรก

ปัจจุบันมีการเปิดการเรียนการสอนตั้งแต่ระดับมัธยมศึกษาปีที่ 1 - 6 

โรงเรียนชื่นชมพิทยาคาร ได้เข้าเป็นศูนย์วัฒนธรรมในสถานศึกษาแห่งเดียวของอำเภอชื่นชมและเป็นโรงเรียนในฝัน ตามโครงการ 1 อำเภอ 1 โรงเรียนในฝัน

สัญลักษณ์
ตราและสีประจำโรงเรียน

ตราโรงเรียน ขอบรอบนอกมีชื่อโรงเรียนชื่นชมพิทยาคาร ตรงกลางเป็นรูปนกพิราบชาว หมายถึง การสื่อสารทางการศึกษาให้กว้างไกล ด้านล่างมีชื่อสำนักงานเขตพื้นที่การศึกษามัธยมศึกษามหาสารคาม
สีประจำโรงเรียน ฟ้า - แดง
สีฟ้า หมายถึง ความมีเกียรติ สง่างาม
สีแดง หมายถึง ความหนักแน่น สุขุม และความคิดริเริ่มสร้างสรรค์

คำขวัญและต้นไม้ประจำโรงเรียน
 คติพจน์ ตึกสร้างด้วยอิฐ ชีวิตสร้างดวยปัญญา
 คำขวัญ เรียนดี ประฤติดี มีวินัย น้ำใจงาม
 อัฒลักษณ์ ประหยัดและออมข้อมูลเกี่ยวกับโรงเรียน

ทำเนียบผู้บริหาร
 ลำดับที่  รายนาม  วาระการดำรงตำแหน่ง  ตำแหน่ง 1  นายวิศิษฏ์ หิรัณยโกวิท พ.ศ. 2520 - 2525 ครูใหญ่ 2  นายเสรี ซ่อนกลิ่น พ.ศ. 2525 - 2528  ผู้อำนวยการ 3 นายประยูร เนื่องโนราช  พ.ศ. 2528 - 2537   ผู้อำนวยการ 4  นายสุรัตน์ โกษาทอง  พ.ศ. 2537 - 2540ผู้อำนวยการ 5  นายบรรจง สุรมณี  พ.ศ. 2540 - 2542ผู้อำนวยการ 6 นายไพบูลย์ อนุแสน   พ.ศ. 2542 - 2543ผู้อำนวยการ 7 นายวิศุทธิ์ ทะวิลา พ.ศ. 2543 - 2545ผู้อำนวยการ 8 นายพงษ์สวัสดิ์ บุญเสริม พ.ศ. 2545 - 2546ผู้อำนวยการ 9นายเกริกชัย ธีรภัคสิริ  พ.ศ. 2546 - 2547ผู้อำนวยการ 10 นางทัศนาวดี โพนเมืองหล้า  พ.ศ. 2547 - 2549ผู้อำนวยการ 11 นายเรืองยศ ไชยศึก   พ.ศ. 2549 - 2555ผู้อำนวยการ 12 นายวีระชัย มุ่งหมาย  พ.ศ. 2555 - 2558ผู้อำนวยการ 13 นายพีรนนท์ เหล่าสมบัติ พ.ศ. 2558 - 2562ผู้อำนวยการ14นายไพรวัลย์  ผลชูพ.ศ. 2562 - 2564ผู้อำนวยการ15นายชัดสกร  พิกุลทองพ.ศ. 2564 - ปัจจุบันผู้อำนวยการ

อาคารสถานที่
อาคารเรียน
โรงเรียนชื่นชมพิทยาคาร ตั้งขึ้นในที่ดินสาธารณประโยชน์ บ้านหนองหว้า ตำบลชื่นชม อำเภอชื่นชม จังหวัดมหาสารคาม ในเนื่อที่ 52 ไร่ 1 งาน
ภายในประกอบด้วยอาคารเรียนถาวร 3 หลัง อาคารเอนกประสงค์ 3 หลัง อาคารหอประชุม โรงอาหาร สนามฟุตบอล สนามวอลเลย์บอลและสนามบาสเกตบอล

การจัดการศึกษา
หลักสูตร
โรงเรียนชื่นชมพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
 กลุ่มสาระการเรียนรู้ภาษาไทย
 กลุ่มสาระการเรียนรู้ภาษาต่างประเทศ
 กลุ่มสาระการเรียนรู้คณิตศาสตร์
 กลุ่มสาระการเรียนรู้วิทยาศาสตร์
 กลุ่มสาระการเรียนรู้สังคมศึกษา ศาสนา และวัฒนธรรม
 กลุ่มสาระการเรียนรู้พลศึกษาและสุขศึกษา
 กลุ่มสาระการเรียนรู้ศิลปะ
 กลุ่มสาระการเรียนรู้การงานอาชีพและเทคโนโลยี
แผนการเรียน
 ระดับมัธยมศึกษาตอนต้น

 ระดับมัธยมศึกษาตอนปลาย
# ไอโฟน เอสอี (รุ่นที่ 1)
ไอโฟน เอสอี (iPhone SE) เป็นสมาร์ตโฟนที่ออกแบบและผลิตโดยบริษัท แอปเปิล ไอโฟนรุ่นนี้เปิดตัว
เมื่อวันที่ 21 มีนาคม 2559 ที่สำนักงานใหญ่บริษัทแอปเปิล และวางจำหน่ายครั้งแรกในวันที่ 31 มีนาคม 2559 สำหรับประเทศไทยวางจำหน่ายครั้งแรกเมื่อวันที่ 11 พฤษภาคม 2559 
ไอโฟน เอสอี นี้พัฒนาต่อยอดจาก ไอโฟน 5เอส โดยยังคงขนาดหน้าจอ 4 นิ้ว และมีรูปลักษณ์เหมือนกับ ไอโฟน 5เอส เกือบทั้งหมด แต่เลือกใช้ชิ้นส่วนฮาร์ดแวร์ภายในรุ่นใหม่จาก ไอโฟน 6เอส นั้นรวมไปถึงโปรเซสเซอร์, กล้องหลัง และอื่นๆ รองรับฟีเจอร์ใน ไอโอเอส 10 เช่น แอปเปิลเพย์ และไลฟ์โฟโต้ อีกทั้งรุ่นนี้ยังมีสีใหม่คือ สีโรสโกลด์ นอกเหนือจากสีมาตรฐานคือ สีสเปซเกรย์, สีเงิน และสีทอง ไอโฟนรุ่นนี้มีการวางจำหน่ายอีกครั้ง มีตัวเลือกความจุใหม่เมื่อวันที่ 24 มีนาคม 2560

 ประวัติของไอโฟนแต่ละรุ่น
# ไอโฟน 3จีเอส
ไอโฟน 3จีเอส (iPhone 3GS) เป็นสมาร์ตโฟนที่ออกแบบและจัดจำหน่ายโดย บริษัทแอปเปิล ไอโฟนรุ่นนี้ถือเป็นรุ่นที่ 3 ของไอโฟน พัฒนาต่อยอดจาก ไอโฟน 3จี เปิดตัวเมื่อวันที่ 8 มิถุนายน 2552
ในงาน WWDC 2009 จัดขึ้นที่ศูนย์ประชุม Moscone Center เมืองซานฟรานซิสโก ไอโฟนรุ่นนี้ตอนแรก แอปเปิลใช้ชื่อภาษาอังกฤษว่า "iPhone 3G S" ต่อมาเปลี่ยนเป็น "iPhone 3GS"  สำหรับประเทศไทยเปิดตัวครั้งแรกวันที่ 3 สิงหาคม 2552

ชื่อเรียกต่อท้ายไอโฟนรุ่นนี้นั้น “3GS” ตัวอักษร “S” ย่อมาจาก Speed หรือความเร็ว นอกจากการปรับปรุงประสิทธิภาพให้มากขึ้นแล้ว ยังปรับปรุงกล้องเป็น 3 เมกะพิกเซล พร้อมกับคุณสมบัติถ่ายวิดีโอความละเอียดสูง
ขึ้น, voice control, รองรับ 7.2 Mbit/s HSDPA

 เส้นเวลาของไอโฟนแต่ละรุ่น
# เนเฟอร์ทีนุท
เนเฟอร์ทีนุท เป็นพระราชินีแห่งอียิปต์โบราณของราชวงศ์สิบสอง พระองค์น่าจะเป็นพระมเหสีของฟาโรห์เซนุสเรตที่ 3

พระนางเนเฟอร์ทีนุท เป็นพระมเหสีของฟาโรห์เซนุสเรตที่ 3 ซึ่งมาจากสมาชิกคนหนึ่งของชนชั้นสูง (iryt-pat) และทรัพย์สินของพระองค์ที่รู้จักเพียงอย่างเดียวคือโลงศพหินของพระองค์และเศษรูปสลักที่มาจากเทวสถานที่พบถัดจากพิรามิดของพระองค์ ซึ่งเป็นส่วนหนึ่งของพิรามิดที่ซับซ้อนของฟาโรห์เซนุสเรตที่ 3 ที่ดาห์ชูร์
# คเนเมคเนเฟอร์เฮตเจตที่ 3
คเนเมคเนเฟอร์เฮตเจตที่ 3  เป็นพระราชินีแห่งอียิปต์โบราณ พระองค์เป็นพระมเหสีของฟาโรห์อเมเนมเฮตที่ 3 แห่งราชวงศ์ที่สิบสอง และพระศพฝังอยู่ในพิรามิดของฟาโรห์อเมเนมเฮตที่ 3 ที่ดาห์ชูร์ พระนามของพระองค์เป็นที่รู้จักกันเพียงอย่างเดียวจากวัตถุหนึ่ง ซึ่งเป็นเรือที่พบในที่ฝังศพของพระองค์ พระศพของพระองค์ถูกฝังอยู่ในโลงศพหินที่ได้รับตกแต่งอย่างงดงาม แต่ไม่ได้รับการสลักพระนามเอาไว้

การฝังพระศพของพระองค์ถูกพบและพบเพียงไม่กี่ชิ้นเท่านั้น ซึ่งพบพระศพของพระองค์มีชื่อของพระองค์เป็นชื่อของพระมเหสี "คเนเมคเนเฟอร์เฮตเจต" และเชื่อว่าเรือในพิธีกรรมจากสุสานของพระองค์ไม่มีชื่อที่ถูกต้อง D. Arnold: Dahschur, Dritter Grabungsbericht, In: MDAIK 36 (1980), 20 อย่างไรก็ตามนักไอยคุปต์วิทยาล่าสุดได้ให้ความสนใจกับข้อเท็จจริงที่ว่ามันไม่ใช่เรื่องธรรมดาที่จะให้ชื่อของบุคคลและไม่ใช่ชื่อที่เหมาะสมโดยเฉพาะอย่างยิ่งในพิธีกรรมวัตถุในห้องหลุมฝังพระศพ เพราะฉะนั้นชื่อ "คเนเมคเนเฟอร์เฮตเจต" น่าจะเป็นชื่อที่เหมาะสมของพระราชินีพระองค์นี้ Silke Roth: Die Königsmütter des Alten Ägypten von der Frühzeit bis zum Ende der 12. Dynastie, Wiesbaden 2001, p. 440
# เคเนเมตเนเฟอร์เฮดเจตที่ 2
เคเนเมตเนเฟอร์เฮดเจตที่ 2 (เวเรต) เป็นพระราชินีแห่งอียิปต์โบราณจากราชวงศ์ที่สิบสอง ซึ่งเป็นพระมเหสีในฟาโรห์เซนุสเรตที่ 3Dodson, Aidan; Hilton, Dyan (2004). The Complete Royal Families of Ancient Egypt. London: Thames & Hudson. ISBN 0-500-05128-3., p.96

พระองค์เป็นหนึ่งในพระมเหสีจากสี่พระองค์ที่เป็นที่ทราบของฟาโรห์เซนุสเรตที่ 3 ซึ่งอีกสามพระองค์คือ พระนางเมเรตเซเกอร์, พระนางเนเฟอร์เฮนุต และพระนางซิตฮาธอร์ยูเนต พระนามของพระองค์ยังเป็นพระนามของพระราชินีที่มักใช้ในช่วงเวลานั้นนั้นคือ เคเนเมตเนเฟอร์เฮดเจต หมายถึง "รวมเป็นหนึ่งกับมงกุฎสีขาว" พระองค์ยังถูกกล่าวถึงในรูปสลักจำนวนสองรูปของพระสวามีที่พบในเฮราคลีโอโพลิส (ในปัจจุบันตั้งอยู่ในพิพิธภัณฑ์บริติชและพิพิธภัณฑ์อียิปต์ ตามลำดับ) พระองค์ทรงถูกฝังในพีระมิดหมายเลข 9 ในหมู่พีระมิดแห่งดาห์ชูร์ ซึ่งพบเครื่องประดับของพระองค์ในปี ค.ศ. 1994

พระสมัญญาของพระองค์คือ: พระมเหสีแห่งกษัตริย์ และ มหาคทา (Great of Sceptre)
# อาอัต
อาอัต ("พระนามของพระองค์มีความหมายว่า "ผู้ยิ่งใหญ่อันเป็นที่หนึ่ง") เป็นพระราชินีแห่งราชวงศ์ที่สิบสองแก่งอียิปต์โบราณ จากบรรดาพระมเหสีของฟาโรห์อเมเนมเฮตที่ 3 พระนามของพระองค์เป็นที่รู้กันว่านักโบราณคดีสมัยใหม่มีความแน่นอน. , p.96

สุสาน
พระศพของพระองค์ถูกฝังอยู่ใกล้พระศพของฟาโรห์อเมเนมเฮตที่ 3 กับเจ้าชายอีกชื่อหนึ่งหายไป  ห้องฝังพระศพของพระองค์อยู่ใต้ของพิรามิด กล่องใส่โถคาโนปิกถูกใส่ไว้ในช่องด้านบนทางเข้า

นักโบราณคดีพบประตูเท็จและโต๊ะบูชาพร้อมกับอุปกรณ์ฝังพระศพเพียงไม่กี่ชิ้น เช่น จาน ชามใบหูกวาง 7 ใบ ในรูปแบบของเป็ดสองหัวคทาชิ้นส่วน เครื่องประดับและหนึ่งในโถคาโนปิก ในรายการที่ฝังพระศพของพระราชินีคนอื่น ๆ มีการค้นพบเครื่องประดับบางชิ้นพร้อมกับชิ้นส่วนของหินเล็ก ๆ พระราชินีอาอัตน่าจะมีอายุประมาณ 35 ปี
# ฮาทฮอร์โฮเทป
ฮัทฮอร์โฮเทป เป็นพระราชธิดาของฟาโรห์แห่งอียิปต์โบราณในตอนปลายของราชวงศ์สิบสองและในช่วงราชอาณาจักรกลาง ฮัทฮอร์โฮเทป ("มีความหมายว่า ความพึงพอใจของเทพีฮัทฮอร์") เป็นที่รู้กันว่าเป็นส่วนหนึ่งของโถคาโนปิก ที่พบในพีระมิดของฟาโรห์อเมเนมเฮตที่ 3 (ปกครองเมื่อประมาณ 1860 ถึง 1814 ปีก่อนคริสตศักราช) ที่ดาห์ชูร์ Jacques de Morgan: Fouilles à Dahchour en 1894–1895. Holzhausen, Wien 1903, p. 105. fig. 154   พระศพของพระองค์น่าจะฝังอยู่ในพีระมิดและอาจเป็นพระราชธิดาของฟาโรห์อเมเนมเฮตที่ 3
# สร้างฝันเพื่อวันเกียรติยศ
สร้างฝันเพื่อวันเกียรติยศ (อังกฤษ: Vanity Fair) เป็นภาพยนตร์อิงประวัติศาสตร์อังกฤษ ที่ออกฉายในปีค.ศ. 2004 กำกับโดย มีรา แนร์ นำแสดงโดย รีส วิเธอร์สปูน ภาพยนตร์เรื่องนี้มีเค้าโครงมาจากนวนิยายชื่อเดียวกัน

เนื้อเรื่องย่อ
หลังจากเบกกี้เรียนจบจากโรงเรียนกุลสตรีกับเพื่อนสนิท เอมิลี่ ทั้งสองมีฐานะต่างกัน ดังนั้นเมื่อเรียนจบทั้งคู่จึงต้องแยกกันไปมีชีวิตของตัวเอง เอมิลี่นั้นมีคู่หมั้นเป็นหนุ่มหล่อคือ จอร์จ ผู้มีความทะเยอทะยานอยากเป็นชนชั้นสูงด้วยตระกูลของเขานั้นเป็นพ่อค้า ในช่วงแรกเบกกี้ต้องไปทำงานเป็นครูสอนลูกๆ ของขุนนางในชนบท และที่นี่ทำให้เธอได้พบกับหญิงชราผู้มั่งคั่งที่เอ็นดูเธอ และหลานชายนายทหารหนุ่มสุดหล่อ รอว์ดอน  แต่หญิงชรากลับไม่ยอมรับเธอเป็นหลานสะใภ้เพราะชาติกำเนิดของเธอ

แต่ในคืนหนึ่งขณะที่สังสรรค์ในงานสังคม มีประกาศว่าข้าศึกมาประชิดเมืองแล้ว พวกหทารจึงต้องออกไปรบ  รอว์ดอนก็เช่นเดียวกัน ทิ้งให้เบกกี้ซึ่งมีครรภ์แก่ ช่วงนี้จึงเป็นช่วงที่ยากลำบากของเบกกี้และประชาชนอังกฤษที่ต้องหลบหนีเอาตัวรอด เมื่อสงครามสงบเหล่าทหารและประชาชนเสียชีวิตเป็นจำนวนมาก และเมื่อรอว์ดอนรอดมาก็ทั้งคู่ก็ต้องใช้ชีวิตด้วยความลำบาก

นักแสดงนำ
รีส วิเธอร์สปูน รับบท รีเบคก้า "เบคกี้" ชาร์ป ควอร์ลีย์
แองเจลิก้า มันดี้ รับบท เบคกี้ ชาร์ป (วัยเด็ก)
โรโมล่า กาไร รับบท อะเมล่า เซดลีย์ ออสบอร์น
โซฟี ฮันเตอร์ รับบท มาเลีย ออสบอร์น
เจมส์ พัวร์ฟอน รับบท โคโลเรล รอว์ดอน ควอร์ลีย์
โจนาธาน รีส-เมเยอร์ส รับบท กัปตันจอร์จ เฮนรี่ ออสบอร์น
รีส อีฟานส์ รับบท นายพลวิลเลี่ยม ดอฟฟิน
อิลเลี่ยน แอตกินส์ รับบท มาตินด้า ควอร์ลีย์
# ใครว่าโลกนี้ไม่มีผี
ใครว่าโลกนี้ไม่มีผี (อังกฤษ: Casper) เป็นภาพยนตร์แอคชั่น-แฟนตาซีสัญชาติอเมริกา ที่ออกฉายในปี ค.ศ. 1995 กำกับโดย เบร็ต ซิลเบอร์ลิง นำแสดงโดย คริสติน่า ริกกี้

เนื้อเรื่องย่อ
เมื่อ “คาร์ริแกน คริทเท็นดอน” เจ้าของคฤหาสน์จอมโลภได้ว่าจ้างให้ “ด๊อกเตอร์ เจมส์ ฮาร์วี่ย์” ผู้เชี่ยวชาญเรื่องผีให้มาปราบผีสิงที่อยู่ในบ้านหลังนี้ ซึ่งได้ชักชวน “แคท” ลูกสาวของเขามาด้วย แต่แล้วผีที่เขาเห็นนั้นกลับไม่ใช่ผีร้ายน่ากลัวอย่างที่หลายๆคนเจอมาเพราะเป็นผีน้อยนามว่า “แคสเปอร์” ผู้เป็นมิตรแต่โดดเดี่ยว แคสเปอร์เพียงแค่อยากหาเพื่อน แต่ก็ยังมีภารกิจในการตามหาตัวคุณลุงที่หายไปด้วยเช่นกัน เวลาเดียวกับที่เจ้าของบ้านคนนั้นก็หวังจะเข้าถึงทรัพย์สมบัติของอดีตเจ้าของคฤหาสน์ เอาหละสิทั้งเรื่องผีในบ้านทั้งเรื่องส่วนตัวของผี ทั้งเรื่องของคนในบ้านหลังนี้ โอ๊ยวุ่นวายโกลาหลไปกันหมด งานนี้ไม่รู้คนหรือผีจะร้ายกว่ากัน!!!

นักแสดงนำ
 คริสตินา ริชชี รับบท แคทเธอลีน "แค๊ท" ฮาร์วีย์
 บิล พูลแมน รับบท ดร. เจมส์ ฮาร์วีย์
 เคธี มอเรียตี้ รับบท คาริแกน คริทเทนเดน
 อีริค อีเดิลส์ รับบท พอล "ดิบส์" พลัสเกอร์
 เบ็น สเต็นน์ รับบท รักก์
 ชูอานซี ลีโอพาร์ดี รับบท นิคกี้
# นับเฮเทปติ-เคเรด
นับเฮเทปติ-เคเรด เป็นพระราชธิดาของฟาโรห์แห่งอียิปต์โบราณในช่วงราชวงศ์ที่สิบสาม พระองค์เป็นที่รู้กันโดยทั่วไปจากการฝังพระศพที่ดาห์ชูร์ ใกล้กับพีระมิดแห่งฟาโรห์อเมเนมเฮตที่ 3Jacques de Morgan: Fouilles a Dahchour, Mars-Jiun 1894. Vienna 1895, pp. 107–115.

พระศพของพระองค์ถูกพบในทางตันของทางเดินยาว ประกอบด้วยสองห้องหนึ่งเหนืออื่น ๆ ห้องล่างมีโลงศพและโถคาโนปิกของพระองค์ ในห้องชั้นบนถูกวางไว้หลายสิ่งๆ ในที่ฝังพระศพ

ร่างของพระองค์ถูกบรรจุไว้ในโลงศพไม้ประดับด้วยทองคำที่จารึกไว้ ในโลงศพพบซากศพที่อยู่ภายในมัมมี่โลงโลงศพ ร่างของพระองค์ ประดับด้วยปลอกคอกว้างและแขนและข้อเท้า ถัดจากพระศพพบเครื่องราชอิสริยาภรณ์ของพระราชวงศ์หลายอย่างเช่นหีบและคทา โถคาโนปิก สีขาวประดับด้วยใบไม้สีทองและมีสี่ใบทำจาก ปูนปาสเตอร์

ในห้องเหนือห้องฝังพระศพพบเครื่องของใช้ภาชนะเครื่องปั้นดินเผาหลายอย่าง มีกล่องที่มีเครื่องบูชาและกล่องที่สองยาวพร้อมเครื่องราชอิสริยาภรณ์อีก จนถึงขณะนี้ยังไม่เป็นที่รู้จักนอกสถานที่ฝังพระศพของพระองค์ พระองค์น่าจะเกี่ยวข้องกับฟาโรห์ฮอร์ซึ่งถูกฝังอยู่ข้างๆ พระองค์ พระนามว่า "เคเรด" หมายถึงเด็ก เป็นไปได้ว่าพระมารดาของพระองค์ถูกเรียกว่า "นับเฮเทปติ", p.102
# อังค์คุ
อังค์คุ เป็นอัครมหาเสนาบดีชาวอียิปต์ที่อาศัยอยู่ในราชวงศ์ที่สิบสาม เมื่อประมาณ 1750 ปีก่อนคริสต์ศักราช
ด้านครอบครัว
อังค์คุเป็นลูกชายของอัครเสนาบดีนามว่า ซาเมาท์ และมารดามีนามว่า เฮนุทปุ  อังค์คุเป็นบิดาของอัครเสนาบดีทั้งสองคนคือ เรสเซนเนบ และ อัยย์เมรู ซึ่งทำหน้าที่เป็นเจ้าหน้าที่ศาลสูง
# อายา
อายา เป็นพระมเหสีของฟาโรห์แห่งอียิปต์โบราณของราชวงศ์ที่สิบสาม (ระหว่าง 1803 ถึง 1649 ปีก่อนคริสตกาล) K.S.B. Ryholt, The Political Situation in Egypt during the Second Intermediate Period (Carsten Niebuhr Institute Publications, vol. 20. Copenhagen: Museum Tusculanum Press, 1997), p. 243-245

พระองค์เป็นที่รู้จักจากสองแหล่ง พระนางอายาปรากฏบนภาพสลักในวอร์ซบูร์ก  จากแหล่งข้อมูลนี้เป็นที่ชัดเจนว่าพระองค์เป็นส่วนหนึ่งของครอบครัวผู้มีอิทธิพลของศาลสูงและมีส่วนเกี่ยวข้องกับอัครมหาเสนาบดีนามว่า อังค์คุ
# เซเนบเฮนัส
เซเนบเฮนัส เป็นพระราชินีและมเหสีของฟาโรห์แห่งอียิปต์โบราณ ฟาโรห์เซเบคโฮเตปที่ 3 ผู้ครองราชย์ในราชวงศ์ที่สิบสาม ประมาณ 1750 ปีก่อนคริสต์ศักราช พระองค์เป็นที่รู้จักส่วนใหญ่มาจากหินสลักใน Wadi el-hol
# ยศทหารเลบานอน
ทหารบก
ชั้นสัญญาบัตร
นายพล

นายพัน

นายร้อย

นักเรียนนายร้อย

ชั้นประทวน
นายสิบ นายจ่า และพลทหาร

ทหารเรือ
ชั้นสัญญาบัตร
นายพล

นายพัน

นายร้อย

นักเรียนนายร้อย

ชั้นประทวน
นายสิบ นายจ่า และพลทหาร

ทหารอากาศ
ชั้นสัญญาบัตร
นายพล

นายพัน

นายร้อย

นักเรียนนายร้อย

ชั้นประทวน
นายสิบ นายจ่า และพลทหาร
# ไชคอฟสกี (ภาพยนตร์)
ไชคอฟสกี  เป็นภาพยนตร์อัตชีวประวัติของสหภาพโซเวียต กำกับโดย  Igor Talankin โดย อีนโนเคนตี สโมคตูนอฟสกี ได้ถูกรับเลือกให้รับบทเป็น ปิออตร์ อิลิช ไชคอฟสกี คีตกวีชาวรัสเซีย นอกจากนี้ ไชคอฟสกี ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม และ สาขาดนตรีประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 44 ในปี ค.ศ. 1971
 นักแสดง 
 อีนโนเคนตี สโมคตูนอฟสกี รับบท ปิออตร์ อิลิช ไชคอฟสกี
 Antonina Shuranova รับบท Nadezhda von Meck
 Kirill Lavrov รับบท Władysław Pachulski
 Vladislav Strzhelchik รับบท Nikolai Rubinstein
 Yevgeny Leonov รับบท Aliosha
 Maya Plisetskaya รับบท Désirée Artôt
 Bruno Freindlich รับบท Ivan Turgenev
 Alla Demidova รับบท Yulia von Meck
 Yevgeniy Yevstigneyev รับบท Herman Laroche
 Laurence Harvey รับบท Narrator (English version)
 อ้างอิง
# เนนิ
เนนิ เป็นพระราชินีแห่งอียิปต์โบราณของราชวงศ์สิบสาม พระองค์เป็นพระมเหสีของฟาโรห์เซเบคโฮเตปที่ 3 และเป็นพระมารดาของ อูเฮติบู เฟนดิ และ เดเดตานเกต พระองค์เป็นพระมเหสีของฟาโรห์ ซึ่งเป็นชื่อปกติของพระราชินีแห่งยุคนี้ ไม่มีใครรู้เรื่องเธอมากนัก มีแค่หินสลักรูปของพระนางอยู่K.S.B. Ryholt, The Political Situation in Egypt during the Second Intermediate Period, c.1800-1550 BC, (Carsten Niebuhr Institute Publications, vol. 20. Copenhagen: Museum Tusculanum Press, 1997), , p. 224
# อูเฮติบู เฟนดิ
อูเฮติบู เฟนดิ เป็นเจ้าหญิงอียิปต์โบราณแห่งราชวงศ์สิบสาม พระองค์เป็นพระราชธิดาของฟาโรห์เซเบคโฮเตปที่ 3 และพระราชินีเนนิ อูเฮติบู เฟนดิเป็นที่รู้จักจากสองแหล่ง เธอปรากฏตัวบนหินสลักใน Wadi el-HolK.S.B. Ryholt, The Political Situation in Egypt during the Second Intermediate Period, c.1800-1550 BC, (Carsten Niebuhr Institute Publications, vol. 20. Copenhagen: Museum Tusculanum Press, 1997), 223-224
# โรงเรียนมหาชัยพิทยาคาร
โรงเรียนมหาชัยพิทยาคาร เป็นโรงเรียนมัธยมศึกษาแบบสหศึกษา ขนาดกลาง สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ ตั้งอยู่ ณ ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขตเจริญราชเดช

ประวัติโรงเรียน
โรงเรียนมหาชัยพิทยาคาร ตั้งเมื่อวันที่ 10 เมษายน พ.ศ. 2528 ในระยะ 2 ปีการศึกษาแรกได้รับความอนุเคราะห์จากวิทยาลัยครูมหาสารคาม (ปัจจุบันคือ มหาวิทยาลัยราชภัฏมหาสารคาม) ให้ใช้อาคารบานบุรีเป็นอาคารเรียน ต่อมาได้รับบริจาคที่ดินจาก นายจิระศักดิ์ คณาสวัสดิ์ ผู้อำนวยการ วิทยาลัยคณาสวัสดิ์ จำนวน 30 ไร่ อยู่ตรงข้ามสถานีวิทยุกระจายเสียง กรมการรักษาดินแดน เอฟ.เอ็ม.รด.มหาสารคาม แต่เนื่องจาก มีปัญหาเรื่องการโอนกรรมสิทธิ์ที่ดิน จึงต้องหาที่ดินแปลงใหม่ จังหวัดมหาสารคามได้จัดหาที่ดินแปลงใหม่มีเนื้อที่ประมาณ 61 ไร่ 3 งาน อยู่ตรงข้ามสถานีทดลองพืชไร่จังหวัดมหาสารคาม (ปัจจุบันคือ ศูนย์วิจัยและพัฒนาการเกษตรมหาสารคาม) และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม เป็นสถานที่จัดตั้งโรงเรียน และได้ย้ายออกมาจัดการเรียนการสอนในสถานที่ดังกล่าว เมื่อวันที่ 21 มีนาคม พ.ศ. 2530 จนถึงปัจจุบันประวัติโรงเรียน

สัญลักษณ์
ตราและสีประจำโรงเรียน

ตราโร</small>งเรียน รูปดาบวางอยู่บนหนังสือ หมายถึง การใฝ่หาความรู้ด้วยความขยันหมั่นเพียร เพื่อความเฉลียวฉลาดหลักแหลมแห่งปัญญา ดาบที่วางอยู่บนหนังสือเป็นดาบของท่านท้าวมหาชัย หรือพระเจริญราชเดช (กวด ภวภูตานนท์ ณ มหาสารคาม) อดีตเจ้าเมืองมหาสารคามและโรงเรียนได้รับเกียรติใช้ชื่อ “มหาชัย” เป็นชื่อของโรงเรียนมหาชัยพิทยาคาร)
สีประจำโรงเรียน ขาว - แดง
สีขาว หมายถึง ความบริสุทธิ์และมีจรรยามารยาทงาม
สีแดง หมายถึง ความเข้มแข็ง อดทนและกล้าหาญ
คำขวัญ ปรัชญาและอัตลักษณ์ 
คำขวัญของโรงเรียน ลูกมหาชัยเป็นคนดี มีวินัย
ปรัชญาของโรงเรียน ปญฺญา โลกสฺมิ ปชฺโชโต ปัญญาเป็นแสงสว่างแห่งโลก
อัฒลักษณ์ของโรงเรียน ศีล สมาธิ ปัญญา 

ทำเนียบผู้บริหาร

อาคาร สถานที่
โรงเรียนมหาชัยพิทยาคาร มีเนื้อที่ 61 ไร่ 3 งาน ตั้งอยู่ที่ หมู่ที่ 4 ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม 44000 ตั้งอยู่ตรงข้ามศูนย์วิจัยและพัฒนาการเกษตรมหาสารคาม และวัดป่าสันติวันพันชาติ  ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม
ภายในประกอบด้วยอาคารเรียนถาวร 3 หลัง อาคารเอนกประสงค์ 1 หลัง หอประชุม โรงอาหารและสนามฟุตบอล

การจัดการศึกษา
หลักสูตร
โรงเรียนมหาชัยพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
 กลุ่มสาระการเรียนรู้ภาษาไทย
 กลุ่มสาระการเรียนรู้ภาษาต่างประเทศ
 กลุ่มสาระการเรียนรู้คณิตศาสตร์
 กลุ่มสาระการเรียนรู้วิทยาศาสตร์
 กลุ่มสาระการเรียนรู้สังคมศึกษา ศาสนา และวัฒนธรรม
 กลุ่มสาระการเรียนรู้พลศึกษาและสุขศึกษา
 กลุ่มสาระการเรียนรู้ศิลปะ
 กลุ่มสาระการเรียนรู้การงานอาชีพและเทคโนโลยี
แผนการเรียน
 ระดับมัธยมศึกษาตอนต้น

 ระดับมัธยมศึกษาตอนปลาย